

R E P U B L I K A H R V A T S K A

VUKOVARSKO-SRIJEMSKA ŽUPANIJA

 

 **OPĆINA TOMPOJEVCI**

 A. G. Matoša 9, 32238 Tompojevci

**OPĆINSKO VIJEĆE**

KLASA: 402-01/24-01/15

URBROJ. 2196-26-02-25-4

Tompojevci, 18.02.2025.

Na temelju članka 66. stavak 3. Zakona o proračunu ("Narodne novine" broj 144/21) i članka 29. Statuta Općine Tompojevci («Službeni vjesnik» Vukovarsko-srijemske županije br. 04/21 i 19/22), Općinsko vijeće Općine Tompojevci na 27. sjednici održanoj dana 18.02.2025. godine, donijelo je:

ODLUKU

o usvajanju Izvješća o korištenju sredstava Proračunske zalihe Proračuna Općine Tompojevci za 2024. godinu, za razdoblje srpanj – prosinac 2024.

|  |
| --- |
|  |

Članak 1.

Prihvaća se Izvješće o korištenju sredstava Proračunske zalihe Proračuna Općine Tompojevci za 2024. godinu, za razdoblje srpanj - prosinac 2024., u tekstu koji je Općinskom vijeću dostavio Općinski načelnik aktom, KLASA: 402-01/24-01/15, URBROJ: 2196-26-03-25-2, od 27. siječnja 2025.

Članak 2.

Izvješće iz članka 1. nalazi se u privitku ove Odluke i čini njezin sastavni dio.

Članak 3.

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

 PREDSJEDNIK OPĆINSKOG VIJEĆA

 Ivan Štefanac



R E P U B L I K A H R V A T S K A

VUKOVARSKO-SRIJEMSKA ŽUPANIJA

 

 **OPĆINA TOMPOJEVCI**

 A. G. Matoša 9, 32238 Tompojevci

**OPĆINSKI NAČELNIK**

KLASA: 402-01/24-01/15

URBROJ: 2196-26-03-25-3

Tompojevci, 27. siječanj 2025.

OPĆINSKOM VIJEĆU OPĆINE TOMPOJEVCI

 N/P PREDSJEDNIKU

Ivan Štefanac

Na temelju članka 48. Statuta Općine Tompojevci („Službeni vjesnik“ Vukovarsko-srijemske županije br. 04/21 i 19/22) i članka 10. Odluke o izvršavanju Proračuna Općine Tompojevci za 2024. godinu ("Službeni vjesnik" Vukovarsko-srijemske županije broj 28/23) podnosim Općinskom vijeću Općine Tompojevci:

IZVJEŠĆE

o korištenju proračunske zalihe u Proračunu Općine Tompojevci za 2024. godinu

Zakonom o proračunu (Narodne novine broj 144/21 - u daljnjem tekstu Zakon) definirane su namjene za koje se mogu tijekom proračunske godine trošiti planirana sredstva proračunske zalihe. O korištenju sredstava proračunske zalihe odlučuje tijelo izvršne vlasti, uz obvezu polugodišnjeg izvještavanja predstavničkog tijela o korištenju navedenih sredstava. Prema Zakonu, sredstva proračunske zalihe mogu se utrošiti za nepredviđene namjene za koje u proračunu nisu osigurana sredstva ili za one namjene za koje se tijekom godine pokaže da za njih nisu utvrđena dovoljna sredstva jer ih pri planiranju proračuna nije bilo moguće predvidjeti. Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredviđenih događaja i ostalih nepredvidivih nesreća kao i za ostale nepredviđene rashode tijekom godine. Proračunska zaliha u Proračunu Općine Tompojevci za 2024. godinu definirana je u Glavi III. Odluke o izvršavanju Proračuna Općine Tompojevci za 2024. godinu ("Službeni vjesnik" Vukovarsko-srijemske županije broj 28/23- u daljnjem tekstu: Odluka) i ukupna sredstva za tu namjenu iznose 1.725,00 eura. Sukladno članku 7. stavku 2. i 3. Odluke, o korištenju sredstava proračunske zalihe odlučuje Općinski načelnik uz obvezu polugodišnjeg izvještavanja Općinskog vijeća Općine Tompojevci. Povodom olujnog nevremena praćenog tučom koji se dogodio dana 01.07.2024.g. u Općini Bošnjaci u kojem je nastala velika materijalna šteta, Općinski načelnik Općine Tompojevci je dana 4.07.2024. godine donio Odluku (KLASA: 402-01/24-01/15, URBROJ: 2196-26-03-24-1) kojom se odobrava korištenje proračunske zalihe u iznosu od 1.000,00 eura kao potpora Općini Bošnjaci za pokriće nepredvidivih troškova nastalih uslijed posljedice olujnog nevremena. Radi izvršenja navedene Odluke u mjesecu srpnju 2024. isplaćeno je Općini Bošnjaci iznos od 1.000,00 eura. Nakon provedenih plaćanja, na dan 31.12.2024. godine preostali iznos proračunske zalihe iznosi 725,00 eura.

|  |
| --- |
| IZVJEŠĆE O UTROŠKU SREDSTAVA PRORAČUNSKE ZALIHE ZA 2024. GODINUstanje na dan 31.12.2024. |
| I. PLANIRANA PRORAČUNSKA ZALIHA U PRORAČUNU OPĆINE TOMPOJEVCI ZA 2024. GODINU | 1.725,00 |
|  | broj isplata | iznos utrošenih sredstava proračunske zalihe |
| II. Utrošeno u srpnju 2024. | 1 x 1.000,00 | 1.000,00 eura |
| III. Preostaju RASPOLOŽIVA SREDSTVA proračunske zalihe (I-II) | 725,00 eura |

 OPĆINSKI NAČELNIK

 Milan Grubač